Kolmunnaskipin hafa hafið veiðar að lokinni brælu . Ljósm. Helgi Freyr ÓlasonGert er ráð fyrir að ísfisktogarar Síldarvinnslunnar og Bergs-Hugins haldi til veiða í kvöld eða fyrramálið . Gert er ráð fyrir að lægji með nóttinni og þá skapist einhver friður til veiða . Frystitogarinn Blængur NK hélt til veiða frá Hafnarfirði í gær . Kolmunnaskipin hafa hafið veiðar austur af Færeyjum en þau höfðu leitað vars vegna veðurs . Börkur NK fór út í gærdag og Beitir NK í gærkvöldi . Bjarni Ólafsson AK er einnig kominn á miðin að lokinni löndun . Að sögn Sigurðar Valgeirs Jóhannessonar , stýrimanns á Beiti , er komið ágætis veður á miðunum en það er rólegt yfir veiðinni . Segir hann að öll íslensku kolmunnaskipin séu að toga á 20 fermílna svæði . „ Það hefur verið rysjótt tíðin hérna að undanförnu og veiðarnar hafa gengið í samræmi við það , “ segir Sigurður . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .